《寄胡仲连三丈》
宋代·陈长方

吴中耆旧固无多，底事年来病作魔。无妄那知能召疾，蹈仁谁谓反伤和。

阻操几杖候安否，宜遣音书问若何。不药行将致康复，铜人公可手摩挲。

作者简介：（1108—1148）宋福州长乐人，字齐之。人称唯室先生。陈侁子。高宗绍兴八年进士。为江阴军学教授，寓吴中，师从王蘋，隐居乡里，闭户研究经史，以教学者。其学主直指以开人心，使学者归于自得。有《步里客谈》、《尚书传》、《春秋传》、《礼记传》、《两汉论》、《唐论》、《唯室集》等。